תיכונט ע"ש אלתרמן

תולדות בית הספר

תיכונט ע"ש אלתרמן נוסד ביוזמתו של רם כהן שניהל בעבר את תיכון עירוני א' לאמנויות ואת בית הספר הירדן בעיר תל אביב. בתוך בית ספר מיושמת פדגוגיה חדשנית. בבית ספר זה נהוג ללמוד בקבוצות, לעבוד במרחבים פתוחים, להשתמש במשאבי אינטרנט, לעבוד על קבצים משותפים ותוכנות פתוחות ועוד. את סביבת הלימוד הווירטואלית של תיכונט מספק המרכז לטכנולוגיה חינוכית. בית הספר מיישם סביבת לימוד וירטואלית בעזרת מחשבים וטאבלטים מה שהופך את תיכונט לבית ספר הראשון שהוא "תיכון ללא נייר" אשר בו כל התכנים וחומרי הלימוד נמצאים על "ענן" והם דיגיטליים בלבד.
בית הספר מדגיש שלושה ממדי חינוך: חינוך הומניסטי, חינוך פוליטי ופלורליסטי. בתיכונט משולבים מספר מורים מוסלמים גם בעמדות ניהול. בבית הספר קיים מרכז מחקר ופיתוח אשר מטרתו לאפשר תשתית ומרחב עשייה יזמית לתלמידים.
בית הספר מקיים שותפות עם מכללת לוינסקי בהכשרת פרחי הוראה. צוות המחקר והפיתוח מלווה את הכשרת המורים ומסייע לקידום היוזמות משלב הפיילוט ועד להטמעה מערכתית ואף הפצה מחוץ לתיכון. כל פיתוח מלווה במחקר, הערכה ובקרה פנימיים. צוות המחקר והפיתוח מקפיד על שיתופי הפעולה עם גופים יזמיים (כמו מט"ח, מיקרוסופט, יחידת המודיעין של צה"ל ועוד).

נבחרת הרובוטיקה

למידת תחומי הרובוטיקה והטכנולוגיה מתקיים במרכז טכנולוגיה ומדעים ע"ש ג'ודי וג'וש ווסטון המשתרע על כ-300 מטר רבוע בקומת הקרקע של בית הספר. בבית הספר פועלות נכון לשנה"ל תשע"ו 4 נבחרות רובוטיקה המתחרות בתחרויות של ארגון First, בנוסף בית הספר מארח כנסים ותחרויות רובוטיקה שונות. נבחרות הרובוטיקה של בית הספר פועלו בשם "Makers Anonymous". בשנת תשעז שונה שם הקבוצה ל "Makers Assemble". מספר הקבוצה הוא 5951. נבחרות הרובוטיקה כוללות כ-100 ילדים מהתיכון וחטיבת הביניים.
בנוסף לנבחרות רובוטיקה המתחם כולל גם מדפסות תלת ממד המאפשרות למידה של אחת הטכנולוגיות המובילות של המאה ה-21. במתחם סדנאות עבודה בתחום הנדסת המכונות והאלקטרוניקה. בשנת תשעז החלה מחלקת הרובוטיקה בפרויקט משותף עם חברת מיקרוסופט העולמית, בהדפסת כפות ידיים מלאכותיות לילדים הנולדים ללא כף יד במסגרת הפרויקט 'תנו לי יד בתלת מימד'.

הוראה ופרויקטים חינוכיים

בבית הספר מתקיימים קורסי יזמות חברתית אשר במסגרתם עוסקים התלמידים בהיבטים חברתיים שונים. בתיכונט, משלבים במגוון תחומי לימוד, מיומנויות יזמיות שמאפשרות לתלמידים להתנסות בייזום פרויקטים והובלתם מהלכה למעשה למשל: בקורס אחריות לישראל 2048 במסגרת השכלה כללית נדרשים התלמידים ליזום פרויקטים לחיזוק אחריות ציבורית, במסגרת מגמה ייחודית של חדשנות אורבנית מתבקשים התלמידים לקדם מענים לאתגרי עיר העתיד. בנוסף, הוקמה נבחרת "יזמי העתיד של תיכונט" המונה 24 תלמידים שלומדים כיצד ליזום "סטראטפים" משלב ראשוני ביותר ועד לאב טיפוס משמעותי. למרות זאת בית הספר התפרסם פעמים רבות בזכות העמדות הקיצוניות של מנהל בית הספר רם כהן. בין היתר הקראת טקסטים של שוברים שתיקה, השוואת בין אהד תמימי לבין שרה גיבורת ני"לי, והתייחסות ליחיא יסינואר ציטוט: האיש הזה הוא מנהיג החמאס בעזה. אני מעריך אותו  והוא בהחלט חכם מבנט. אשר ממחזר ססמאות מיושנות כגון תנו לצה"ל לנצח. וגם עדיות רבות של תלמידו על הסתה לשמאל ואי סובלנות לימין.

המבנה והסביבה

מבנה בית הספר תוכנן על ידי משרד "אליקים אדריכלים", הוא כולל חללים רחבים ומוארים. הוא כולל "חדרים שקופים" - מרחבים להתכנסות של קבוצות למידה שיתופיות ולמידה מחוץ לכיתה. בבית הספר קיימת ספרייה גדולה, אודיטוריום המכיל 310 מקומות ישיבה, אולם ספורט בעל 1,000 מקומות ישיבה המשמש לאירועי ספורט ומופעים, מגרשים מתקדמים וחצר. המבנה זיכה את מתכנניו בפרס רוקח לאדריכלות לשנת 2015 מנימוקי ועדת השופטים: "התיכון מציע תפישה של בית הספר פתוח היוצר סינרגיה בין בית הספר לבין המבנים סביבו". בשל מבנהו הייחודי של בית הספר התקיימו בו אירועי פסטיבל צבע טרי ב 2012 וב 2015.
כחלק מהתפיסה האקולוגית הנלמדת בבית הספר, תלמידי בית הספר הקימו בחצר גינה חקלאית מתוך תפיסה כי יש לעודד ולהקים גינות אורבניות אשר מאפשרות ניצול מקסימלי של הקרקע, טיובה ושיפור האסתטיקה הסביבתית.
בצמוד לבית הספר תיכונט קיימת שלולית חורף שבה מגוון רחב של מיני בעלי חיים וצמחים, ההולכים ונעלמים מן הנוף ורבים מהן נמצאים בסכנת הכחדה בישראל. תלמידי תיכונט שולבו בתהליך השיקום שבוצע בבריכה והיא משמשת אותם כהזדמנות ללמידת חקר, לנופש ולחזרה לטבע.

מגמות הלימוד בבית הספר

מגמות הלימוד בתיכונט הן: חמד"ע (פיזיקה, פיזיקה מחקרית, כימיה ומדע חישובי), ביולוגיה, מדעי המחשב, מדעי החברה, קולנוע, מדעי החיים, פילוסופיה יהודית, אזרחות חברה וכלכלה, ערבית, היסטוריה, ספרות וצילום. בשנת תשע"ז נפתחה מגמה ייחודית בתיכונט: חדשנות אורבאנית.